নোট ইস্যুতে আন্দোলনে পাশাপাশি রাহুল -মমতা। আর এ সব দেখে মাথায় হাত বঙ্গ কংগ্রেসের। সাফাই দিতে শহরে AICC নেতা শাকিল আহমেদ। বললেন, একটি ইস্যুতে লড়াই মানেই বন্ধুত্ব নয়। যদিও সারদা-নারদা প্রসঙ্গ এড়িয়েই গেলেন তিনি।
 ওয়েব ডেস্ক : নোট ইস্যুতে আন্দোলনে পাশাপাশি রাহুল -মমতা। আর এ সব দেখে মাথায় হাত বঙ্গ কংগ্রেসের। সাফাই দিতে শহরে AICC নেতা শাকিল আহমেদ। বললেন, একটি ইস্যুতে লড়াই মানেই বন্ধুত্ব নয়। যদিও সারদা-নারদা প্রসঙ্গ এড়িয়েই গেলেন তিনি। ২০১১-র বন্ধুত্ব টিঁকে ছিল মাত্র ১১ মাস...তার পর থেকে টানা বিরোধ। এমনকি এ রাজ্যে মমতা বন্দ্যোপাধ্যাকে হারাতে চিরশত্রু বামেদের হাত ধরতেও দ্বিধা করেনি কংগ্রেস। সেই জোটের কারিগর ছিলেন খোদ রাহুল গান্ধী। তবে মোদীর নোট বদলের চালে ওলটপালট সব পুরনো অঙ্কই। জাতীয় রাজনীতিতে প্রতি মুহূর্তে তৈরি হচ্ছে নতুন সমীকরণ। ফের একবার কাকাকাছি কংগ্রেস আর তৃণমূল কংগ্রেস। কমন এজেন্ডা এক, লক্ষ্যও এক তাহলে কী... নয়াদিল্লিতে রাহুল গান্ধী-মমতা বন্দ্যোপাধ্যায় পাশাপাশি বসতেই জোড় গুঞ্জন। প্রদেশ কংগ্রেস নেতাদেরও সেই একটাই প্রশ্ন...বৃহস্পতিবার রাহুল গান্ধীর নির্দেশ কলকাতা এলেন শাকিল আহমেদ। সেই প্রশ্নের মুখে পড়তে হল তাঁকেও। সাথে সাথে সাফাই দিলেন শাকিলও... নিজের দাবির স্বপক্ষে যুক্তি টানতে নোট বদলে নিতীশ কুমারের অবস্থান টেনে আনলেন AICC-র এই নেতা। তবে যেই সারদা নারদা নিয়ে আন্দোলনের কথা উঠল, তা এড়িয়েই গেলেন।ইদানিং কালে যতবারই কংগ্রেসের কেন্দ্রীয় নেতারা রাজ্যে এসেছেন সারাদা-নারদা নিয়ে সুর চড়িয়েছেন। এদিন শুধু এ দুই ইস্যুই নয়, মমতা বিরোধিতা নিয়ে আরও কিছু প্রশ্নও এড়িয়ে গেলে শাকিল আহমেদ। বারবার বোঝাতে চাইলেন এজেন্ডা এখন একটাই মোদীর বিরুদ্ধে লড়াই। যদিও রাজ্যে তৃণমূল বিরোধী আন্দোলন বন্ধ করে দিতে হবে, এমন নির্দেশ হাইকমান্ড দিচ্ছে না বলেও রাজ্য নেতাদের আশ্বাস দিয়েছেন AICC-র প্রতিনিধি।
তবে তাঁর পরেও প্রশ্ন রয়ে গেছে প্রদেশ নেতাদের মনে।